Географија, 2. циклус

Распоред становништва на Земљи

Име и презиме: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Становништво света неравномерно је распоређено. У жарком појасу живи само једна четвртина становништва, а у умереном три четвртине становништва света. Пошто је већи део копна на источној полулопти на њој живи више од 85% становништва. Сматра се да око 15% копна још није насељено. То су хладне, поларне области, делови пустиња и прашума, као и високопланински гребени.

Област сталне људске насељености назива се екумена. Област која није насељена назива се анекумена.

Најгушће насељени континенти су Европа, Азија и Африка, док су ређе насељени Северна Америка, Јужна Америка и Аустралија.

Број становника на Земљи се повећава, тако да тренутно на нашој планети живи око 7,5 милијарди становника.

Половина становника света живи на мањој удаљености од 200 км од мора, а више од три четвртине живи у простору испод 500 метара надморске висине. То значи да су долине и приморја главне области људског насељавања.

Питања:

1. У ком топлотном појасу живи највећи број становника?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Шта је екумена, а шта је анекумена?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Који континенти су најгушће насељени?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_